Τιμ Σπαρβ

Ο Τιμ Σπαρβ (Tim Sparv, γενν. στις 20 Φεβρουαρίου 1987) είναι Φινλανδός επαγγελματίας ποδοσφαιριστής, ο οποίος αγωνίζεται ως αμυντικός μέσος για την ΑΕ Λάρισας. 

Ο Σπαρβ έκανε το διεθνές ντεμπούτο του για τη Φινλανδία τον Φεβρουάριο του 2009, σε ηλικία 21 ετών και έκτοτε είχε πάνω από 70 συμμετοχές, συμπεριλαμβανομένων των συμμετοχών στα προκριματικά των Παγκοσμίων Κυπέλλων του 2010, του 2014 και του 2018. Η οικογένειά του είναι μέλη του σουηδόφωνου πληθυσμού της Φινλανδίας.

Σταδιοδρομία σε συλλόγους

Σαουθάμπτον 
Ο Σπαρβ πέρασε τρία χρόνια στη διάσημη ακαδημία νέων της Σαουθάμπτον. Ήταν μέλος της ομάδας νέων της Σαουθάμπτον που έφτασε στον τελικό του Κυπέλλου Νέων Αγγλίας 2005, όπου έπαιξε μαζί με τον Θίο Γουόλκοτ, χάνοντας στο συνολικό σκορ από την Ίπσουιτς Τάουν. Ήταν στην πρώτη ομάδα για την σεζόν 2006–07 και έκανε πολλές εμφανίσεις στην εφεδρική ομάδα, αλλά, καθώς η Σαουθάμπτον είχε μια πληθώρα παικτών για τη μεσαία γραμμή που μπορούσε να διαλέξει, δεν μπόρεσε να εισέλθει στην πρώτη ομάδα.

Χάλμσταντ 
Στις 7 Ιανουαρίου 2007, μετακόμισε στην Χάλμσταντ ΜΚ της Άλσβενσκαν, μετά από συμβουλή τόσο του πατέρα του όσο και του πρώην παίκτη της Χάλμσταντ, Μίκαελ Σβένσον. Έκανε το ντεμπούτο του στην Άλσβενσκαν στις 9 Απριλίου 2007, σε αγώνα εναντίον της Χέλσινγκμποργκς, ως αλλαγή στο δεύτερο ημίχρονο. Την 1η Μαΐου 2008, δανείστηκε στην Βάασαν Παλοσέουρα, καθώς δεν είχε χρόνο συμμετοχής στην Χάλμσταντ.

Χρόνινγκεν 
Τον Αύγουστο του 2009, ήταν κοντά στη μεταγραφή του στη Χρόνινγκεν, αλλά η Χάλμσταντ αρνήθηκε να τον αφήσει να φύγει εκείνη τη στιγμή. Στις 14 Αυγούστου, η Χρόνινγκεν ανακοίνωσε ότι ο Σπαρβ θα ενταχθεί στην ομάδα την 1η Ιανουαρίου 2010. Έκανε το ντεμπούτο του στην Έρεντιβιζι στις 7 Μαρτίου 2010, στη νίκη με 1-0 επί της ΦΦΦ-Φένλο, μπαίνοντας ως αλλαγή στο 78ο λεπτό. Σημείωσε το πρώτο του γκολ για τη Χρόνινγκεν στον εναρκτήριο αγώνα της σεζόν 2010-11, στην ισοπαλία με 1-1 εναντίον της ΑΖ Άλκμααρ. Το γκολ σημειώθηκε στο 76ο λεπτό.

Γκρόιτερ Φυρτ 
Τον Μάιο του 2013, ο Σπαρβ υπέγραψε τριετές συμβόλαιο με την Γκρόιτερ Φυρτ. Έκανε το ντεμπούτο του στην 2. Μπούντεσλιγκα στις 21 Ιουλίου 2013, σε αγώνα εναντίον της Αρμίνια Μπίλεφελντ. Σημείωσε το πρώτο και μοναδικό γκολ πρωταθλήματος για τον σύλλογο στις 30 Σεπτεμβρίου 2013, στη νίκη με 4-0 επί της Ντιναμό Δρέσδης. Το γκολ ήταν το τελευταίο του αγώνα και σημειώθηκε στο 86ο λεπτό.

Μίντιλαντ 
Στις 3 Ιουλίου 2014, ο Σπαρβ υπέγραψε τετραετές συμβόλαιο με την ομάδα της Σουπερλίγκα Δανίας ΦΚ Μίντιλαντ. Στις 20 Αυγούστου 2015, σκόραρε εναντίον της πρώην ομάδας του, Σαουθάμπτον, στον πρώτο αγώνα των πλέι οφ του Γιουρόπα Λιγκ 2015-16, ο οποίος έληξε με ισοπαλία 1-1. Ξεκίνησε επίσης βασικός στον δεύτερο αγώνα στη Δανία που κέρδισε η Μίντιλαντ, για να εξασφαλίσει η δανική ομάδα μία θέση στη φάση των ομίλων και να αποκλείσει την Σαουθάμπτον από τη διοργάνωση.

ΑΕ Λάρισας 
Στις 26 Αυγούστου 2020, υπέγραψε διετές συμβόλαιο με την ΑΕ Λάρισας.

Εθνική Φινλανδίας

Ομάδες νέων 
Ο Σπαρβ ήταν ο δεύτερος νεότερος παίκτης της Φινλανδίας U17 για το Παγκόσμιο Κύπελλο U17 του 2003 που διεξήχθη στη Φινλανδία, αλλά δεν αγωνίστηκε στη διοργάνωση. Έκανε το ντεμπούτο του στη Φινλανδία U21 στις 7 Οκτωβρίου 2006 και έπαιξε μεγάλο ρόλο στην επιτυχημένη εκστρατεία της στα προκριματικά για το Ευρωπαϊκό Πρωτάθλημα του 2009, παίζοντας σε 9 από τους 10 αγώνες και σημειώνοντας τρία γκολ. Ήταν ο αρχηγός της ομάδας στο Ευρωπαϊκό Πρωτάθλημα του 2009 και σκόραρε με πέναλτι στην ήττα με 2-1 από την Αγγλία στις 15 Ιουνίου 2009.

Αντρική ομάδα 
Στις 4 Φεβρουαρίου 2009, ο Σπαρβ έκανε το ντεμπούτο του για την αντρική ομάδα σε φιλικό αγώνα εναντίον της Ιαπωνίας, το οποίο έληξε με ήττα 5-1. Έπαιξε τον πρώτο του αγώνα για τα προκριματικά του Παγκοσμίου Κυπέλλου στις 10 Οκτωβρίου 2009, όταν ο Στιούαρτ Μπάξτερ τον επέλεξε στην αρχική ομάδα εναντίον της Ουαλίας στο Ολυμπιακό Στάδιο του Ελσίνκι. Ορίστηκε αρχηγός της εθνικής ομάδας για πρώτη φορά σε αγώνα εναντίον της Ελλάδας στις 4 Σεπτεμβρίου 2015.

Προσωπική ζωή 
Ο Σπαρβ είναι σουηδόφωνος Φινλανδός. 

Από το 2017, είναι σε σχέση με την Γίτκα Νοβάτσκοβα, Τσέχα μοντέλο και νικήτρια του διαγωνισμού ομορφιάς Μις Τσεχία 2011.

Διακρίσεις

Συλλογικές 
Μίντιλαντ 

 Σουπερλίγκα Δανίας: 2014–15, 2017–18, 2019–20 
 Κύπελλο Δανίας: 2018-19 

Φινλανδία 

 2η θέση, Κύπελλο Βαλτικής 2012 
 3η θέση, Κύπελλο Βαλτικής 2014

Ατομικές 

 Παίκτης της Χρονιάς εθνικής Φινλανδίας U21: 2007 
 Παίκτης της Χρονιάς της Μίντιλαντ: 2015 
 Φινλανδός Ποδοσφαιριστής της Χρονιάς: 2015.

Παραπομπές

Εξωτερικοί σύνδεσμοι 
 Επίσημο προφίλ της Μίντιλαντ  (δανικά) 
 Τιμ Σπαρβ  - ρεκόρ διοργάνωσης από τη Φινλανδική Ποδοσφαιρική Ομοσπονδία 
     
     
   
   
      
 Προφίλ στο Transfermarkt.com 

Φινλανδοί ποδοσφαιριστές
Σουηδόφωνοι Φινλανδοί
Μέσοι ποδοσφαιριστές
Ποδοσφαιριστές Εθνικής Φινλανδίας U16
Ποδοσφαιριστές Εθνικής Φινλανδίας U17
Ποδοσφαιριστές Εθνικής Φινλανδίας U18
Ποδοσφαιριστές Εθνικής Φινλανδίας U19
Ποδοσφαιριστές Εθνικής Φινλανδίας U21
Ποδοσφαιριστές Εθνικής Φινλανδίας
Ποδοσφαιριστές Χάλμσταντ ΜΚ
Ποδοσφαιριστές Άλσβενσκαν
Ξένοι ποδοσφαιριστές στη Σουηδία
Ποδοσφαιριστές Βάασαν Παλοσέουρα
Ποδοσφαιριστές ΦΚ Χρόνινγκεν
Ποδοσφαιριστές Έρεντιβιζι
Ξένοι ποδοσφαιριστές στην Ολλανδία
Ποδοσφαιριστές Γκρόιτερ Φυρτ
Ποδοσφαιριστές 2. Μπουντεσλίγκα
Ξένοι ποδοσφαιριστές στη Γερμανία
Ποδοσφαιριστές ΦΚ Μίντιλαντ
Ποδοσφαιριστές Σουπερλίγκα Δανίας
Ξένοι ποδοσφαιριστές στη Δανία
Ποδοσφαιριστές Α.Ε. Λάρισας
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Ευρωπαϊκού Πρωταθλήματος 2020